《送段惟勤宰新城》
明代·吴俨

龚黄卓鲁是何人，千载令人仰后尘。宁拙催科书下考，莫由捷径问通津。

公门似水谁嫌简，马骨如山始信贫。三尺待君来执法，触邪还见廌冠新。

作者简介：吴俨（1457－1519），字克温，号宁庵，南直隶宜兴县人（今江苏宜兴）人。成化二十三年（1487）进士，选庶吉士，授编修，历侍讲学士，掌南京翰林院。正德二年（1507），忤刘瑾被夺职。刘瑾败，吴俨复官历礼部左、右侍郎。正德十一年，进南京礼部尚书。正德十三年，吴俨率大臣上疏谏阻武宗北游宣府、大同。正德十四年五月初十日卒于位，年六十三，赠太子少保，谥文肃。有《吴文肃公摘稿》。